28/3/15 

ร้านนี้ก็ทานไว้นานพอควรแล้วครับ แต่ยังจำรสชาติได้ติดปลายลิ้น เหมือนเพิ่งทานไปสามว้นที่แล้วเอง

โซนที่นั่งจะออกอึดอัดไปเล็กน้อย แต่ก็ยังให้ความรู้สึกเป็นส่วนตัวดีครับ แนะนำให้เข้าไปนั่งในบ้านดีกว่านั่งริมถนน บรรยากาศโดยทั่ว ๆ ไปโอเค มีเปิดเพลง 90s ให้ฟังไปพลาง ๆ ด้วย (ไม่ทราบวันอื่นเปิดเพลงแนวไหนนะ) 

ผมสั่งมันบดมาลองเชิงดูก่อน ไม่น่าเชื่อครับ ร้านเล็ก ๆ ริมถนน ทำมันบดได้นุ่มมากกว่าร้าน house ราคากลาง ๆ หรือร้านสเต๊กบนห้างหลาย ๆ ที่ซะอีก อบมาแบบยังมีความชื้นข้างในเต็ม ๆ ครับ ไม่ใช่อบด้วยไมโครเวฟส่วนน้ำราดเกรวี่ ก็รสชาติกลมกล่อมกำลังดีครับ

สเต๊กหมู ได้หมูนุ่มชิ้นใหญ่พอสมควรครับ น้ำเกรวี่จะเป็นคล้าย ๆ กับที่ราดมันบด แต่มีส่วนผสมที่แตกต่างกันอยู่เล็กน้อย กับราคาแบบนี้ แต่ไม่ทำ all in one ถือว่าประทับใจมากครับ

สปาเก๊ตตี้แฮมซอสครีม ประทับใจครับ เนื่องจากน้ำมันในครีมแทบไม่มีเลยครับ เข้าใจว่าไม่ได้ทำแบบผัดกระทะแล้วใส่นม ครีมไม่มีกลิ่นหืนของนมที่ผ่านความร้อนครับ เนื้อครีมนุ่ม รสชาติกระจายเท่า ๆ กัน ส่วนเส้นสปาเก๊ตตี้ สุกแบบนุ่มเหนียวพอดีครับ ไม่แห้งจากความร้อน และไม่ใช่แฉะเหมือนเพิ่งต้มขึ้นมาใหม่ ๆ

ปีกไก่ทอด เมนูสุดท้าย ได้ไก่มา 5 ชิ้นเล็ก ๆ ตอนแรกผมยังมองว่าแพงเกินไปครับ แต่พอทานแล้ว สมราคามาก ๆ ครับ ไก่ทอดมาแห้ง กรอบ เหมือนทอดด้วยหม้อทอดความร้อนสูง ไม่มีอมน้ำมัน น้ำมันก็ไม่หืนเลยครับ 

สรุปนะครับ

ความคุ้มค่าต่อราคา 5/5
รสชาติ 5/5
ความสะอาด 5/5
บรรยากาศร้าน 4/5
บริการ 5/5

รสชาติลางเนื้อชอบลางยา บริการต่างกรรมต่างวาระนะครับ



